প্রধানমন্ত্রী শেখ হাসিনা বলেছেন, আমাদের আলোচনার দরজা সবসময়ই খোলা। তারা চাইলে আমরা যে কোন সময় আলোচনার জন্য প্রস্তুত। তারা ইতিপূর্বে সংসদে আলোচনার জন্য যে প্রস্তাব এনে আবার তা প্রত্যাহার করে নিয়েছে, সে বিষয়েও আমরা আলোচনা করতে প্রস্তুত রয়েছি। তার সরকার আসন্ন নির্বাচন ও বিদ্যমান রাজনৈতিক পরিস্থিতিসহ যে কোন ইস্যু নিয়ে বিরোধী দলের সঙ্গে সংসদে আলোচনার জন্য সবসময়ই প্রস্তুত রয়েছে।